3. ลักษณะการประกอบธุรกิจ

บริษัทเป็นผู้ผลิตและส่งออกผลิตภัณฑ์สับปะรดบรรจุกระป๋อง ผลไม้รวมบรรจุกระป๋อง
น้ำสับปะรดเข้มข้นบรรจุในถุงปลอดเชื้อ ผลไม้ตามฤดูกาล
และข้าวโพดหวานบรรจุกระป๋องและบรรจุในถุงพลาสติก (Pouch)
มีไร่และโรงงานสับปะรดอยู่ที่จังหวัดชลบุรี และโรงงานข้าวโพดอยู่จังหวัดสระบุรี
ภายใต้เครื่องหมายการค้าของลูกค้าและของบริษัท โดยขายผ่านตัวแทนจำหน่ายและผู้นำเข้า
เพื่อขายตรงให้แก่ลูกค้าในแต่ละประเทศ เครื่องหมายการค้า “SIAM FOOD”
เป็นที่รู้จักและเชื่อถือได้ของลูกค้ามากว่า 41 ปี

1) การพัฒนาที่สำคัญในปีที่ผ่านมา

เมื่อวันที่ 30 สิงหาคม 2554 บริษัทได้ผ่านการตรวจประเมินจาก
สถาบันรับรองมาตรฐานไอเอสโอผ่านตามเกณฑ์มาตรฐาน CSR-DIW 2554
และได้รับมอบโล่ห์และเกียรติบัตร CSR-DIW 2554 จากกรมโรงงานอุตสาหกรรม เมื่อ วันที่ 22
กันยายน 2554

2) โครงสร้างรายได้ของบริษัท (งบการเงินรวม)

  หน่วย : 1,000 บาท

+-------------------+------+----+------+----+------+----+-----+---+
| ผลิตภัณฑ์            | งบก  |    |      |    | ง    |    |     |   |
|                   | ารเง |    |      |    | บการ |    |     |   |
|                   | ินรวม |    |      |    | เงินท |    |     |   |
|                   |      |    |      |    | ี่แสดง |    |     |   |
|                   |      |    |      |    | เงินล |    |     |   |
|                   |      |    |      |    | งทุนต |    |     |   |
|                   |      |    |      |    | ามวิธ |    |     |   |
|                   |      |    |      |    | ีส่วนไ |    |     |   |
|                   |      |    |      |    | ด้เสีย |    |     |   |
+-------------------+------+----+------+----+------+----+-----+---+
|                   | 2554 | %  | 2553 | %  | 2552 | %  | 2   | % |
|                   |      |    |      |    |      |    | 551 |   |
+-------------------+------+----+------+----+------+----+-----+---+
| ส่วนงานธุรก         | 2    | 9  | 2    | 9  | 2    | 9  | 2,5 | 8 |
| ิจสับปะรดและผลไม้อื่นๆ | ,857 | 7. | ,284 | 5. | ,444 | 3. | 97, | 6 |
|                   | ,650 | 45 | ,951 | 47 | ,685 | 88 | 614 | . |
| ส่วนงา             |      |    |      |    |      |    |     | 4 |
| นธุรกิจข้าวโพดหวาน** | -    | -  | -    | -  | 56   | 2. | 3   | 0 |
|                   |      |    |      |    | ,880 | 19 | 36, |   |
| ส่วนงานอื่น ๆ        | 25   | 0. | 24   | 1. |      |    | 246 | 1 |
|                   | ,575 | 87 | ,646 | 03 | 2    | 0. |     | 1 |
|                   |      |    |      |    | ,043 | 08 | -   | . |
|                   |      |    |      |    |      |    |     | 1 |
|                   |      |    |      |    |      |    |     | 8 |
|                   |      |    |      |    |      |    |     |   |
|                   |      |    |      |    |      |    |     | - |
+-------------------+------+----+------+----+------+----+-----+---+
| รายได้จากการขาย    | 2    | 9  | 2    | 9  | 2    | 9  | 2,9 | 9 |
|                   | ,883 | 8. | ,309 | 6. | ,503 | 6. | 33, | 7 |
| รายได้จากการลงทุน   | ,225 | 31 | ,597 | 50 | ,608 | 15 | 860 | . |
|                   |      |    |      |    |      |    |     | 5 |
| ราย               | 2    | 0. | 1    | 0. | 31   | 1. | 33, | 8 |
| ได้ค่าเช่าและให้บริการ | ,739 | 09 | ,115 | 05 | ,578 | 21 | 795 |   |
|                   |      |    |      |    |      |    |     | 1 |
| รายได้อื่น ๆ         | -    | -  | -    | -  | 68   | 2. | 38, | . |
|                   |      |    |      |    | ,772 | 64 | 905 | 1 |
|                   | 46   | 1. | 82   | 3. |      |    |     | 2 |
|                   | ,763 | 59 | ,774 | 45 |      |    |     |   |
|                   |      |    |      |    |      |    |     | 1 |
|                   |      |    |      |    |      |    |     | . |
|                   |      |    |      |    |      |    |     | 3 |
|                   |      |    |      |    |      |    |     | 0 |
+-------------------+------+----+------+----+------+----+-----+---+
| รายได้รวม          | 2    | 10 | 2    | 10 | 2    | 10 | 3,0 | 1 |
|                   | ,932 | 0. | ,393 | 0. | ,603 | 0. | 06, | 0 |
|                   | ,728 | 00 | ,486 | 00 | ,958 | 00 | 560 | 0 |
|                   |      |    |      |    |      |    |     | . |
|                   |      |    |      |    |      |    |     | 0 |
|                   |      |    |      |    |      |    |     | 0 |
+-------------------+------+----+------+----+------+----+-----+---+

**ตามที่ บริษัทได้หยุดดำเนินงานในส่วนงานข้าวโพดหวาน ตั้งแต่ เดือนกันยายน 2554
ทำให้งบกำไรขาดทุนที่แสดงในปี 2554 และปี 2553 ที่เป็นงบเปรียบเทียบ
จะต้องจัดประเภทใหม่เพื่อนำเสนอการดำเนินงานที่ยกเลิกเป็นรายการแยกต่างหากจากการดำเนินงานต่อเนื่อง

3) แนวโน้มภาวะอุตสาหกรรมและสภาพการแข่งขันในอนาคต

ในปี 2555 คาดว่า ภาวะการแข่งขันจะมีมากยิ่งขึ้นโดยเฉพาะด้านการตลาด
ที่ได้รับผลกระทบจากสภาวะเศรษฐกิจโลกต่อไปอีก
โดยเฉพาะอย่างยิ่งจากปัญหาของสหรัฐอเมริกาและอีกหลายประเทศในสหภาพยุโรป
ที่มีหนี้สาธารณะเป็นจำนวนมาก
ซึ่งจะส่งผลทำให้การค้าและการลงทุนทั่วโลกเกิดความไม่แน่นอน และการเคลื่อนย้ายเงินทุนที่มีความผันผวนรุนแรง
และรวดเร็วมาก ยังทำให้เกิดปัญหาสำคัญเรื่องอัตราแลกเปลี่ยนที่ส่งผลให้เงินบาทแข็งค่าขึ้นได้

นอกจากนี้ด้านวัตถุดิบที่เป็นสับปะรดสดมีปริมาณมากในไตรมาสที่ 4 ของปี 2554
เนื่องจากมีฝนตกสม่ำเสมอตลอดปี
อันอาจมีผลต่อราคาขายที่ลูกค้าต้องการซื้อในราคาที่ถูกลงตามหลักของสินค้าที่มีมากกว่าความต้องการในขณะนั้น
(Over Supply) ขณะที่ประเทศคู่แข่งขัน เช่น ฟิลิปปินส์ และอินโดนีเซีย
ราคาไม่ผันผวนและต่ำกว่าของไทยราวร้อยละ 30-40 เนื่องจากผู้ผลิตในต่างประเทศเหล่านั้น
ทำไร่ของตนเอง จึงไม่มีการแย่งซื้อสับปะรดกัน
ทั้งนี้ตลาดต่างประเทศก็ไม่อาจปรับราคาขายให้สูงขึ้น และหากการอ่อนค่าของเงินดอลล่าร์สหรัฐฯ
ยังเป็นอยู่เนื่องจากภาวะเศรษฐกิจที่ยังไม่ฟื้นตัวก็จะมีผลกระทบต่อรายได้และกำไรของบริษัทด้วย

การแข่งขันด้านการตลาด จะมีมากกว่าปีที่ผ่านมา
ทั้งจากการแข่งขันระหว่างโรงงานผู้ผลิตในประเทศ ภาวะเศรษฐกิจโลกที่อยู่ระหว่างการแก้ไข
การกีดกันทางการค้าด้วยข้อกำหนดต่าง ๆ เช่น เรื่องสิ่งแวดล้อม การใช้แรงงานเด็ก
และการตั้งกำแพงภาษีสินค้านำเข้า เป็นต้น

4) เป้าหมายการดำเนินธุรกิจ

ธุรกิจสับปะรด บริษัทมีเป้าหมายการเติบโตในธุรกิจสับปะรดอย่างต่อเนื่อง โดยในปี 2554
บริษัทมีจำนวนการผลิตคิดเป็น 9% ของทั้งประเทศ ซึ่งเพิ่มขึ้นจากปี 2553 ที่มีการผลิตคิดเป็น 8%
และในปี 2555 บริษัทคาดว่าจะมีการผลิตที่เพิ่มขึ้นอย่างต่อเนื่อง
อันเนื่องมาจากแผนขยายการผลิตของบริษัทย่อย และพยายามขยายพื้นที่เพาะปลูก
ด้วยการการส่งเสริม contract farmer ผ่านโครงการต่างๆของบริษัท อาทิ โครงการ Siam
Food Model ซึ่งเป็นโครงการที่ส่งเสริมให้เกษตรกรปลูกสับปะรดให้มีคุณภาพสูง
และได้ผลผลิตต่อไร่สูงขึ้น

ด้านการตลาด บริษัทยังคงใช้กลยุทธ์การให้ความสำคัญในการรักษาฐานลูกค้าเก่า
และหาลูกค้าในตลาดใหม่ โดยนำเสนอสินค้าที่มีคุณภาพ การให้บริการที่ดี
รวมถึงการส่งสินค้าตรงตามที่กำหนด เพื่อให้ลูกค้าเกิดความพอใจสูงสุด

ธุรกิจข้าวโพดหวาน ด้วยสภาพการแข่งขันสูงในตลาดโลก
ประเทศไทยแม้ว่าจะเป็นผู้ผลิตและส่งออกข้าวโพดหวานบรรจุกระป๋องอันดับหนึ่งของโลก
โดยมีสัดส่วนการตลาดอยู่ที่ 25% โดยประมาณ และมีประเทศผู้ผลิตและส่งออกที่เป็นคู่แข่งรายใหญ่อีก
3 ประเทศ ได้แก่ ประเทศฝรั่งเศส ประเทศฮังการี และประเทศสหรัฐอเมริกา
รวมยอดส่งออกของ 4 ประเทศดังกล่าวคิดเป็นสัดส่วนมากกว่า 85% ของตลาดโลก

แต่ช่วง 5
ปีที่ผ่านมาอุตสาหกรรมข้าวโพดหวานไทยได้รับผลกระทบอย่างมากจากการกีดกันทางการค้าในตลาดประชาคมร่วมยุโรป
(EU) ซึ่งตลาดข้าวโพดหวานบรรจุกระป๋องในประชาคมร่วมยุโรปมีขนาดใหญ่มาก คิดเป็นสัดส่วน63%
ของตลาดโลกข้าวโพดหวานบรรจุกระป๋อง
โดยมีประเทศผู้ผลิตและส่งออกข้าวโพดหวานท้องถิ่นครองตลาดอยู่คือประเทศฝรั่งเศสและประเทศฮังการี
จากมาตรการกีดกันด้านการค้าดังกล่าวทำให้สินค้าข้าวโพดหวานบรรจุกระป๋องที่ส่งจากประเทศไทยไปยังตลาดประชาคมร่วมยุโรปขาดความสามารถในการแข่งขัน
เพราะนอกจากจะต้องเสียค่าใช้จ่ายในการขนส่งที่แพงกว่าประมาณ 0.8 – 1.5
เหรียญดอลล่าร์สหรัฐต่อกล่อง 24 กระป๋อง
สินค้าข้าวโพดหวานบรรจุกระป๋องจากประเทศไทยยังต้องเสียภาษีนำเข้า (Import Tax)
ภาษีสินค้าเกษตร(Agriculture Levi) และภาษีป้องกันการทุ่มตลาด (EU Anti-dumping
Tax) อีก 25-35%
เมื่อเปรียบเทียบกับสินค้าข้าวโพดหวานบรรจุกระป๋องที่ผลิตในประเทศฝั่งเศสและประเทศฮังการี

จากปัญหาในตลาดประชาคมร่วมยุโรป บริษัทฯได้พยายามแก้ปัญหา
โดยพยายามรักษาฐานลูกค้าเดิมและขยายฐานลูกค้าใหม่ในประเทศอื่นๆนอกกลุ่มประชาคมยุโรป
ได้แก่ ประเทศกลุ่มตะวันออกกลาง ประเทศกลุ่มเอเชียตะวันออก รวมถึงประเทศกลุ่มโอเซียเนีย
ซึ่งมียอดการนำเข้าข้าวโพดหวานบรรจุกระป๋องคิดเป็นสัดส่วน 37%
ของตลาดโลกข้าวโพดหวานบรรจุกระป๋อง มาโดยตลอด แต่ในช่วง 3-4
ปีที่ผ่านมาราคาพืชเศรษฐกิจอื่น อาทิเช่น อ้อย ข้าวโพดเลี้ยงสัตว์ มันสำปะหลัง
มีราคาดีและเพิ่มสูงขึ้นอย่างต่อเนื่อง
ทำให้เกษตกรในพื้นที่รอบโรงงานได้หันไปปลูกพืชเศรษฐกิจตัวอื่นๆดังกล่าว
มีผลให้พื้นที่เพาะปลูกข้าวโพดหวานรอบๆโรงงานหดหายไป
จากผลกระทบดังกล่าวบริษัทฯได้พยายามแก้ปัญหาโดยขยายพื้นที่ส่งเสริมไกลออกไป
แต่ก็มีข้อจำกัดด้านคุณภาพเพราะหากระยะทางขนส่งจากไร่มาโรงงานไกลเกิน 5 ชั่วโมง
คุณภาพวัตถุดิบจะลดลง หากนำมาผลิตบรรจุกระป๋องจะมีความเสี่ยง เพราะลูกค้าจะปฎิเสธรับสินค้า
อีกทั้งระยะทางขนส่งที่ไกลออกไป จะมีผลให้ค่าใช้จ่ายด้านการขนส่งเพิ่มขึ้น
รวมถึงราคาน้ำมันที่ปรับสูงขึ้นอย่างต่อเนื่อง

เมื่อพิจารณาปัจจัยต่างๆ พินิจวิเคราะห์ใคร่ครวญ หลากหลายแนวทางแก้ปัญหา
และมองผลกระทบรอบด้านแล้ว
เพื่อก่อให้เกิดผลประโยชน์สูงสุดต่อตัวธุรกิจเองและต่อผู้ถือหุ้นในระยะยาวแล้ว
คณะกรรมการบริษัทฯจึงได้มีมติให้หยุดดำเนินกิจการข้าวโพดหวานบรรจุกระป๋องตั้งแต่เดือนกันยายน
2554 ตามที่ได้รายงานต่อตลาดหลักทรัพย์แห่งประเทศไทยไปแล้วก่อนหน้านี้